===============================================================================
ข้อตกลงสิทธิ์การใช้งาน
===============================================================================

ข้อตกลงสิทธิ์การใช้งานของซอฟต์แวร์นี้ (ซึ่งต่อจากนี้จะเรียกว่า ซอฟต์แวร์) ระบุไว้ดังต่อไปนี้

1. สิทธิในทรัพย์สินทางปัญญาของซอฟต์แวร์เป็นของ Fuji Xerox Co., Ltd. (ซึ่งต่อจากนี้จะเรียกว่า Fuji Xerox)
และเป็นของผู้ถือลิขสิทธิ์ดั้งเดิม

2. คุณสามารถใช้ซอฟต์แวร์นี้กับผลิตภัณฑ์ที่สามารถใช้งานร่วมกันกับผลิตภัณฑ์ Fuji Xerox (ซึ่งต่อจากนี้จะเรียกว่า
ผลิตภัณฑ์ที่สามารถใช้งานร่วมกันได้) ภายในประเทศที่คุณซื้อผลิตภัณฑ์ที่สามารถใช้งานร่วมกันได้เท่านั้น

3. คุณมีหน้าที่ต้องปฏิบัติตามหมายเหตุและข้อจำกัด (ซึ่งต่อจากนี้จะเรียกว่า หมายเหตุและข้อจำกัด) ที่ระบุไว้โดย Fuji Xerox
ในขณะที่ใช้งานซอฟต์แวร์

4. คุณไม่ได้รับอนุญาตให้ดัดแปลง, แก้ไข, ทำวิศวกรรมย้อนกลับ, แยกส่วนซอฟต์แวร์
ไม่ว่าจะทั้งหมดหรือบางส่วนของซอฟต์แวร์เพื่อวัตถุประสงค์ในการวิเคราะห์ซอฟต์แวร์

5. คุณไม่ได้รับอนุญาตให้แจกจ่ายหรือเผยแพร่ซอฟต์แวร์บนเครือข่ายการสื่อสาร รวมทั้งการโอน, จำหน่าย, ให้เช่า
หรือให้เช่าซื้อซอฟต์แวร์ให้กับบุคคลที่สามโดยการทำซอฟต์แวร์ซ้ำลงในสื่อต่างๆ เช่น ฟลอปปีดิสก์ หรือ เทปแม่เหล็ก

6. Fuji Xerox, คู่ค้า, ตัวแทนจำหน่ายอย่างเป็นทางการของ Fuji Xerox และผู้ถือลิขสิทธิ์ดั้งเดิมของซอฟต์แวร์จะไม่รับผิดชอบต่อความสูญเสีย
หรือความเสียหายใดๆ ที่เกิดขึ้นจากการนำซอฟต์แวร์ไปใช้ร่วมกับฮาร์ดแวร์หรือโปรแกรมใดๆ
ที่นอกเหนือจากที่ระบุไว้ในหมายเหตุและข้อจำกัดของซอฟต์แวร์ หรือจากการดัดแปลงซอฟต์แวร์ในทุกกรณี

7. Fuji Xerox, คู่ค้า, ตัวแทนจำหน่ายอย่างเป็นทางการของ Fuji Xerox และผู้ถือลิขสิทธิ์ดั้งเดิมของซอฟต์แวร์จะไม่รับผิดชอบหรือรับประกันต่อความรับผิดใดๆ
อันเนื่องมาจากซอฟต์แวร์

============================================
ข้อมูลเพิ่มเติมสำหรับโปรแกรมควบคุมการพิมพ์ PCL 6 เวอร์ชั่น 6.12.4
============================================

เอกสารนี้ประกอบไปด้วยข้อมูลเกี่ยวกับโปรแกรมควบคุมการพิมพ์สำหรับรายการต่อไปนี้:

1. ผลิตภัณฑ์ฮาร์ดแวร์เป้าหมาย 
2. ข้อกำหนด
3. ข้อคิดเห็นทั่วไป
4. ข้อจำกัด
5. การอัพเดตซอฟต์แวร์

---------------------------------------------------
1. ผลิตภัณฑ์ฮาร์ดแวร์เป้าหมาย 
---------------------------------------------------
FUJI XEROX ApeosPort-VII C7773
           ApeosPort-VII C6673
           ApeosPort-VII C5573
           ApeosPort-VII C4473
           ApeosPort-VII C3373
           ApeosPort-VII C3372
           ApeosPort-VII C2273
           DocuCentre-VII C7773
           DocuCentre-VII C6673
           DocuCentre-VII C5573
           DocuCentre-VII C4473
           DocuCentre-VII C3373
           DocuCentre-VII C3372
           DocuCentre-VII C2273

---------------------------------------------------
2. ข้อกำหนด
---------------------------------------------------
โปรดทราบว่าโปรแกรมควบคุมการพิมพ์นี้จะสามารถใช้งานได้
กับคอมพิวเตอร์ที่มีระบบปฏิบัติการต่อไปนี้

   Microsoft(R) Windows Server(R) 2008 x64 Editions
   Microsoft(R) Windows(R) 7 x64 Editions
   Microsoft(R) Windows Server(R) 2008 R2
   Microsoft(R) Windows Server(R) 2012
   Microsoft(R) Windows(R) 8.1 x64 Editions
   Microsoft(R) Windows Server(R) 2012 R2
   Microsoft(R) Windows(R) 10 x64 Editions
   Microsoft(R) Windows Server(R) 2016
   Microsoft(R) Windows Server(R) 2019

   กรุณาตรวจสอบซอฟต์แวร์และระบบปฏิบัติการเวอร์ชั่นล่าสุดที่รองรับได้จากเว็บไซต์ของเรา

---------------------------------------------------
3. ข้อคิดเห็นทั่วไป
---------------------------------------------------
* ให้ปิดโปรแกรมต่างๆ ที่ใช้งานอยู่ก่อนเริ่มการติดตั้งโปรแกรมควบคุมการพิมพ์

* จำเป็นต้องรีบูตเครื่องคอมพิวเตอร์ภายหลังการติดตั้งโปรแกรมควบคุมการพิมพ์ที่อัพเกรดเวอร์ชั่นเสมอ

* หากคุณได้ลบโปรแกรมควบคุมการพิมพ์เวอร์ชั่นเก่าออกไป คุณจำเป็นต้องรีบูตเครื่องคอมพิวเตอร์ก่อนเริ่มการติดตั้งเวอร์ชั่นใหม่ทุกครั้ง

* บางแอพพลิเคชั่นจะมีตัวเลือกการพิมพ์ที่เกี่ยวข้องกับจำนวนสำเนาและจำนวนการจัดเรียงชุด  ให้เลือกตัวเลือกการพิมพ์ใน
   แอพพลิเคชั่นเสมอ  เว้นแต่ว่าจะมีคำแนะนำระบุให้ไม่ต้องเลือก ใช้กล่องโต้ตอบโปรแกรมควบคุมการพิมพ์เพื่อเลือกตัวเลือกขั้นสูง
   เช่น การพิมพ์ 2 ด้าน, ชุดตัวอย่าง หรือ ตัวเลือกอื่นที่ไม่ปรากฏอยู่ในแอพพลิเคชั่น

* ให้ปิดกล่องโต้ตอบโปรแกรมควบคุมการพิมพ์และ/หรือแอพพลิเคชั่นเสมอ
   ให้พิมพ์กล่องโต้ตอบออกมาก่อนที่คุณจะทำการเปลี่ยนแปลงใดๆ กับค่าเริ่มต้นของโปรแกรมควบคุมการพิมพ์ผ่านทางแผงควบคุม

* หากงานเอาท์พุตจัดชุดของคุณไม่สามารถใช้งานได้ดีกับการทำสำเนาแบบจัดชุด คุณอาจลองยกเลิกตัวเลือก "จัดชุด" ในแอพพลิเคชั่น 
   และทำเครื่องหมายที่กล่องกาเครื่องหมาย "จัดชุด" ที่อยู่ในโปรแกรมควบคุมการพิมพ์แทน

* หากผู้ใช้ปัจจุบันไม่ได้เป็นผู้เริ่มใช้งานหรือเป็นผู้สร้างสมุดรายชื่อแฟกซ์  ผู้ใช้ดังกล่าวก็อาจไม่ได้รับสิทธิ์ให้เข้าใช้
   จากการเข้าใช้อย่างไม่ถูกต้องของผู้ใช้นี้ โปรแกรมควบคุมจะแสดงข้อความผิดพลาดขึ้นเพื่อแจ้งว่า สมุดรายชื่อแฟกซ์เริ่มต้นนั้น
   ไม่สามารถระบุตำแหน่งหรือสมุดรายชื่อแฟกซ์ดังกล่าวนั้นไม่สามารถถูกระบุได้ ในทางกลับกัน หากผู้ใช้ต้องการให้ผู้ใช้รายอื่นสามารถ
   เข้าใช้สมุดรายชื่อแฟกซ์ของตนได้ ผู้ใช้ดังกล่าวก็ต้องระบุชื่อกลุ่มหรือรายชื่อผู้ใช้ที่จะอนุญาตให้เข้าใช้งานได้และจะต้องให้สิทธิ์
   ในการ 'เปลี่ยน' ข้อมูลไฟล์สมุดรายชื่อแฟกซ์เป็นอย่างน้อย

* คุณจำเป็นต้องส่งแฟกซ์แยกให้กับผู้รับแต่ละรายที่ได้มีการระบุ F-code, รหัสผ่าน หรือคุณลักษณะการส่งแบบซีเคียวไว้
   มิฉะนั้นเครื่องพิมพ์จะไม่สนใจคำสั่ง F-code, รหัสผ่าน หรือคุณลักษณะการส่งแบบซีเคียว เมื่อทำการจัดส่งแฟกซ์ไปยัง
   ผู้รับหลายคน งานที่ส่งไปจะถูกพิมพ์ไปยังปลายทางที่ระบุไว้โดยตรง

* สำหรับการติดตั้งผ่านทางเครือข่ายนั้นอาจไม่มีการสร้างไอคอนเครื่องพิมพ์ขึ้น
   หากคุณคลิกขวาที่โฟลเดอร์ [เครื่องพิมพ์] และไปที่ [เรียกใช้ในฐานะผู้ดูแล] จากเมนู
   และเลือก [เพิ่มเครื่องพิมพ์...]

* การเปลี่ยนชื่อไอคอนเครื่องพิมพ์จะต้องเป็นไปตามแบบแผนการตั้งชื่อไฟล์ของระบบปฏิบีติการ การใช้สัญลักษณ์หรืออักขระพิเศษ
   อาจก่อให้เกิดความผิดพลาดในการเปลี่ยนชื่อ และอาจส่งผลกระทบต่อการทำงานของโปรแกรมควบคุมการพิมพ์โดยที่คุณไม่คาดคิดได้

* ก่อนการเริ่มติดตั้งโปรแกรมควบคุมการพิมพ์ในสภาพแวดล้อม Windows แบบคลัสเตอร์ คุณจะต้องทำการติดตั้งบนแต่ละโหมดในคลัสเตอร์

---------------------------------------------------
4. ข้อจำกัด
---------------------------------------------------
* ข้อจำกัดเกี่ยวกับโปรแกรมควบคุมที่รองรับ Package-Aware
  - โปรแกรมควบคุมนี้ไม่ใช่โปรแกรมควบคุมที่รับรองโดย Microsoft WHQL
  สำหรับกรณีข้างต้นในสภาพแวดล้อมแบบเซิร์ฟเวอร์-ไคลเอ็นต์ หากมีการเพิ่มหรือ
  อัพเกรดโปรแกรมควบคุมการพิมพ์ทางฝั่งเซิร์ฟเวอร์ ระบบจะแสดงกล่องโต้ตอบขึ้น
  เพื่อเตือนให้ผู้ใช้ทำการติดตั้งโปรแกรมควบคุมการพิมพ์ หรืออาจแสดงกล่องโต้ตอบ
  การควบคุมบัญชีผู้ใช้ทางฝั่งของไคลเอ็นต์

* เกี่ยวกับ [จัดลำดับความสำคัญของแอพพลิเคชันสีที่ระบุเมื่อเลือกโหมดสีเป็นแบบขาว-ดำ]
  สำหรับงานพิมพ์ที่ได้ ที่สอดคล้องกับการตั้งค่าสีที่ระบุโดยแอพพลิเคชัน UI ให้ตั้งค่าทั้ง
  [พิมพ์โดยใช้แอพพลิเคชันสีที่ระบุ] และ [จัดลำดับความสำคัญของแอพพลิเคชันสีที่ระบุ
  เมื่อเลือกโหมดสีเป็นแบบขาว-ดำ] เป็น [เปิด]

  ข้อมูลต่อไปนี้อธิบายถึงความสัมพันธ์ระหว่างการตั้งค่าโปรแกรมควบคุมการพิมพ์
  ([เลือกสีงานพิมพ์], [พิมพ์โดยใช้แอพพลิเคชันสีที่ระบุ] และ [จัดลำดับความสำคัญ
  ของแอพพลิเคชันสีที่ระบุเมื่อเลือกโหมดสีเป็นแบบขาว-ดำ]) และงานพิมพ์ที่ได้

  * [พิมพ์โดยใช้แอพพลิเคชันสีที่ระบุ]: [ปิด]
    สีงานพิมพ์ที่ระบุโดยแอพพลิเคชันจะถูกยกเว้น และการตั้งค่า [เลือกสีงานพิมพ์]
    ของโปรแกรมควบคุม UI จะถูกใช้สำหรับการพิมพ์

  * [พิมพ์โดยใช้แอพพลิเคชันสีที่ระบุ]: [เปิด]
    - [จัดลำดับความสำคัญของแอพพลิเคชันสีที่ระบุเมื่อเลือกโหมดสีเป็นแบบขาว-ดำ]: [เปิด]
      สีงานพิมพ์ที่ระบุโดยแอพพลิเคชันจะถูกใช้สำหรับการพิมพ์ หากไม่มีการระบุสีงานพิมพ์
      โดยแอพพลิเคชัน การตั้งค่า [เลือกสีงานพิมพ์] ของโปรแกรมควบคุม UI
      จะถูกใช้สำหรับการพิมพ์

    - [จัดลำดับความสำคัญของแอพพลิเคชันสีที่ระบุเมื่อเลือกโหมดสีเป็นแบบขาว-ดำ]: [ปิด]
      หากตั้งค่า [เลือกสีงานพิมพ์] ของโปรแกรมควบคุม UI เป็น [สี] สีงานพิมพ์
      ที่ระบุโดยแอพพลิเคชันจะถูกใช้สำหรับการพิมพ์ และหากตั้งค่า [เลือกสีงานพิมพ์]
      ของโปรแกรมควบคุม UI เป็น [สีขาวดำ] สีงานพิมพ์ที่ระบุโดยแอพพลิเคชัน
      จะถูกยกเว้น และงานพิมพ์ที่ได้จะเป็นสีขาวดำ หากไม่มีการระบุสีงานพิมพ์
      โดยแอพพลิเคชัน การตั้งค่า [เลือกสีงานพิมพ์] ของโปรแกรมควบคุม UI จะถูก
      ใช้สำหรับการพิมพ์

* สำหรับ Microsoft Windows 7 หรือเวอร์ชั่นที่สูงกว่านั้นให้เลือกเครื่องพิมพ์
   จากโฟลเดอร์ [อุปกรณ์และเครื่องพิมพ์] เลือกคุณสมบัติของเครื่องพิมพ์ 
   แล้วคลิกที่ปุ่ม [เปลี่ยนตัวเลือกการใช้ร่วมกัน] บนแท็บ [การใช้ร่วมกัน]
   จากนั้นให้ระบุขนาดกระดาษที่กำหนดเอง

* ความละเอียดเริ่มต้นสำหรับโปรแกรมควบคุมนี้คือ 600dpi (ระบุโดยอัตโนมัติ)
   หากการแสดงผลผ่านโปรแกรมควบคุมที่ซึ่งความละเอียดแตกต่างไปจากของโปรแกรมควบคุมนี้ ก็อาจมีข้อผิดพลาด
   ดังต่อไปนี้เกิดขึ้น ทั้งนี้ขึ้นอยู่กับข้อมูลจำเพาะหรือข้อจำกัดต่างๆ ของแอพพลิเคชั่นด้วย

   - เค้าโครงการพิมพ์ของเอกสารเปลี่ยนไป
   - ผลการพิมพ์ของเส้นหรือรูปแบบเปลี่ยนไป
   - มีเส้นที่ไม่ต้องการถูกพิมพ์ลงบนเอาท์พุต
   - เส้นที่ต้องการไม่ถูกพิมพ์ลงบนเอาท์พุต

   ในกรณีนี้อาจแก้ไขได้โดยเปลี่ยนการตั้งค่าของ [ความละเอียด] ที่อยู่ในแท็บ [ขั้นสูง]

* หากพบรูปแบบการพิมพ์หรือไดอะแกรมที่แตกต่างออกไปจากที่คุณเห็นบนหน้าจอ การเปลี่ยนการตั้งค่าต่อไปนี้
   อาจช่วยแก้ปัญหาได้ในระดับหนึ่ง

   - เปลี่ยนการตั้งค่า [คุณภาพของภาพ] ที่อยู่ในแท็บ [ตัวเลือกสี]
   - เปลี่ยนการตั้งค่า [ชนิดของภาพ] และ [การแก้ไขภาพอัตโนมัติ] ที่อยู่ในแท็บ [ตัวเลือกสี]
   - ตั้งค่า [การประมวลผลความเร็วสูง] ในแท็บ [ขั้นสูง] ให้เป็น [ปิด]
   - ตั้งค่า [วาดลวดลายที่มีความละเอียด] ในแท็บ [ขั้นสูง] ให้เป็น [เปิด]
   - เปลี่ยนการตั้งค่า [ความละเอียด] จากกลุ่ม [ตัวเลือกของภาพ] ในแท็บ [ขั้นสูง]
   - เปลี่ยนการตั้งค่า [Halftone Print] จากกลุ่ม [ตัวเลือกของภาพ] ในแท็บ [ขั้นสูง]

* แผ่นแทรกเปล่า
   หากคุณตั้งค่าการจัดคิว EMF ไปที่ [เปิดใช้งาน] หรือกำหนดหัวกระดาษ,
   ท้ายกระดาษและลายน้ำไว้ และทำการพิมพ์แบบ 2 ด้านโดยมีจำนวนหน้า
   ของเอกสารเป็นเลขคี่ เครื่องอาจทำการแทรกหน้าเปล่าไปที่หน้าสุดท้าย
   ทั้งนี้ขึ้นอยู่กับแอพพลิเคชั่นหรือระบบปฏิบัติการ (OS) ที่ใช้อยู่

* เค้าโครงการพิมพ์อาจไม่เหมือนเดิมหากคุณเปลี่ยน [คุณภาพของภาพ] ที่อยู่ในแท็บ [ตัวเลือกสี]

* ทั้งนี้ขึ้นอยู่กับแอพพลิเคชั่น หากโปรแกรมควบคุมมีความละเอียดสูง อาจทำให้ข้อมูลการพิมพ์มีขนาดใหญ่
   และไม่สามารถพิมพ์งานได้อย่างถูกต้อง หากเกิดปัญหาดังกล่าวขึ้น ให้ดำเนินการตั้งค่าดังต่อไปนี้:
   - ตั้งค่า [ความละเอียด] จากกลุ่ม [ตัวเลือกของภาพ] ในแท็บ [ขั้นสูง] ให้เป็น [300 dpi] หรือ [200 dpi]

* ในบางแอพพลิเคชั่น หากทำการพิมพ์ภาพตัดแปะโดยใช้ความละเอียดสูง อาจทำให้ข้อมูลการพิมพ์มีขนาดใหญ่ขึ้น และอาจส่งผลต่อความเร็ว
   ในการพิมพ์เป็นอย่างมาก
   คุณอาจแก้ไขขนาดข้อมูลการพิมพ์ของเอาท์พุตได้โดยเปลี่ยนการตั้งค่าต่อไปนี้จากกลุ่ม [ตัวเลือกของภาพ] ในแท็บ [ขั้นสูง]
   - ตั้งค่า [การบีบอัดภาพ] ให้เป็น [มาตรฐาน] หรือ [ภาพ] หรือเปลี่ยน [ความละเอียด] ให้เป็น [300 dpi] หรือ [200 dpi]

* เมื่อทำการพิมพ์จากแอพพลิเคชั่น QuarkXpress 6.1E หากตั้งค่า [คุณภาพของภาพ] ไว้ที่
   [ความละเอียดสูง] และความละเอียดของโปรแกรมควบคุมอยู่ที่ [1200 dpi] อาจทำให้เครื่องพิมพ์เอกสารเปล่าออกมา
   คุณอาจหลีกเลี่ยงปัญหานี้ได้โดยการเปลี่ยนค่าความละเอียดของโปรแกรมควบคุมให้เป็น [อัตโนมัติ]

* เมื่อพิมพ์งานโดยกำหนดแหล่งที่มาของกระดาษไว้เป็น อัตโนมัติ โปรดตรวจสอบให้แน่ใจว่าคุณได้ตั้งค่าขนาดกระดาษใน
   แอพพลิเคชั่นไว้ให้เป็นขนาดที่โปรแกรมควบคุมรองรับสำหรับการใช้งานคุณสมบัติการป้อนกระดาษอัตโนมัติแล้ว

* เมื่อใช้คุณสมบัติรูปแบบการพิมพ์ทับ ให้ใช้ฟอร์มที่มีขนาดกระดาษ, ความละเอียด และการตั้งค่าภาพที่เหมือนกันกับเอกสาร
   ที่คุณต้องการพิมพ์ออกมา หากมีการตั้งค่าที่แตกต่างกันระหว่างข้อมูลฟอร์มและหน้าของฟอร์ม อาจส่งผลให้เกิดการพิมพ์งานออกมา
   ในรูปแบบที่แตกต่างไปจากที่คาดหมายไว้ได้

* เมื่อใช้คุณสมบัติรูปแบบการพิมพ์ทับ อาจมีบางแอพพลิเคชั่นที่พิมพ์พื้นหลังเป็นสีขาวก็อาจทำให้รูปแบบการพิมพ์ทับนั้นไม่เห็นผลได้  
   แอพลลิเคชั่นดังกล่าวนี้รวมถึง Internet Explorer และ WordPad ด้วยเช่นกัน

* งานพิมพ์อาจออกมาในลักษณะที่เหลื่อมหรือทับซ้อนกันหากมีการเลือกจำนวนหน้าต่อแผ่น (หน้า) และระยะขอบ [มาตรฐาน]
   เมื่อพิมพ์เอกสารที่มีขนาดใหญ่กว่าพื้นที่การพิมพ์ที่กำหนดไว้สำหรับโปรแกรมควบคุมการพิมพ์นั้น
   หากเปิดปัญหาดังกล่าว ให้เลือก [ไม่มี] จากกลุ่มปุ่มตัวเลือก [ระยะขอบ] ในแท็บ [ตัวเลือกของภาพ]

* หากคุณยกเลิกงานที่กำลังอยู่ระหว่างดำเนินการโดยผ่านโปรแกรมควบคุม แอพพลิเคชั่นอาจแสดงกล่องโต้ตอบที่มีข้อความเตือนขึ้นมา 
   อาจมีข้อความแสดงข้อผิดพลาดของเครื่องพิมพ์ปรากฏขึ้นถึงแม้ว่าจะไม่มีข้อผิดพลาดใดในเครื่องพิมพ์ก็ตาม ในกรณีดังกล่าว
   ให้ดำเนินการต่อโดยไม่ต้องสนใจข้อความเตือนนั้น

* หากต้องการใช้คุณสมบัติ [จัดเก็บในโฟลเดอร์ทางไกล] คุณจำเป็นต้องมีหมายเลขโฟลเดอร์ผู้รับที่ลงทะเบียนและรหัสผ่านไว้ล่วงหน้าก่อน
   สำหรับวิธีการสร้างโฟลเดอร์ โปรดดูที่คู่มือผู้ดูแลระบบ

* เครื่องอาจทำการแทรกหน้าว่างโดยอัตโนมัติสำหรับการปรับหน้าตามเงื่อนไขที่ตั้งค่าไว้ เช่น จำนวนสำเนาที่กำหนดไว้เมื่อมีการพิมพ์ 2 ด้าน
   ทั้งนี้ขึ้นอยู่กับแอพพลิเคชั่นที่ลูกค้าใช้ด้วย  ในกรณีนี้ การแทรกหน้าว่างจะรวมอยู่ในแอพพลิเคชั่น
   อย่างไรก็ตามคุณอาจแก้ปัญหานี้ได้ด้วยการเปลี่ยนการตั้งค่าดังต่อไปนี้
   - ตรวจสอบ [ข้ามหน้าว่าง] ที่อยู่ในแท็บ [ขั้นสูง]

* แม้ว่าจะได้เลือก [ข้ามหน้าว่าง] ไว้แล้วก็ตาม เครื่องอาจจะยังมีการพิมพ์หน้าว่างออกมาในกรณีต่อไปนี้
   - ในหน้ากระดาษมีแต่การเลื่อนบรรทัด
   - ในหน้ากระดาษมีแต่การเว้นวรรคหรือช่องว่าง
   - ในหน้ากระดาษมีแต่การเลื่อนบรรทัดและการเว้นวรรคหรือช่องว่าง
   - มีคำสั่งจากแอพพลิเคชั่นให้วาดพื้นหลังสีขาว

* สำหรับ Microsoft Word แม้ว่าจะมีการระบุ [ข้ามหน้าว่าง] เมื่อมีหน้าว่างรวมอยู่ในเอกสารแล้วก็ตาม แต่ก็อาจจะยังมีการพิมพ์หน้าว่างออกมา

* สำหรับลูกค้าที่ใช้ Microsoft Windows Server 2008 ในสภาพแวดล้อมแบบคลัสเตอร์

   <1> หากต้องการระบุขนาดกระดาษแบบกำหนดเองในสภาพแวดล้อมแบบคลัสเตอร์
          ให้กำหนดการตั้งค่าทั่วไปสำหรับโหนดกายภาพทั้งหมดในสภาพแวดล้อมแบบคลัสเตอร์

   <2> เมื่อกล่องโต้ตอบ [ค้นหาเครื่องพิมพ์] ปรากฏขึ้นหลังการกดปุ่ม [หาข้อมูลจากเครื่องพิมพ์]
          ก็ให้ใส่ที่อยู่เครือข่ายของเครื่องพิมพ์

   <3> การลบโปรแกรมควบคุมในสภาพแวดล้อมแบบคลัสเตอร์
          ภายหลังการลบโปรแกรมควบคุมในเซิร์ฟเวอร์เสมือนแล้วก็ให้ลบโปรแกรมควบคุมเหล่านั้น
          ออกจากโหนดสแตนด์บายทั้งหมดด้วย
          ** การลบโปรแกรมควบคุมออกจากโหนดสแตนด์บาย
               (1) ให้เปลี่ยนจากโหนดสแตนด์บายเป็นโหนดที่ใช้อยู่
               (2) ติดตั้งเครื่องพิมพ์บนเซิร์ฟเวอร์เสมือน
               (3) ลบโปรแกรมควบคุมออกจากเซิร์ฟเวอร์เสมือน

   <4> การลบโปรแกรมควบคุม
          ภายหลังจากที่ลบไอคอนเครื่องพิมพ์ออกไปแล้วก็ให้ลบโปรแกรมควบคุมออกจาก
          [คุณสมบัติเซิร์ฟเวอร์] จากนั้นให้รีสตาร์ทเครื่องคอมพิวเตอร์

* ปุ่ม [ยกเลิก] ในกล่องโต้ตอบ [ตั้งค่ารายละเอียดผู้ใช้]
   ในบางแอพพลิเคชั่น คุณอาจเห็นกล่องโต้ตอบที่มีข้อความเตือนปรากฏขึ้น
   หากคุณยกเลิกกล่องโต้ตอบ [ใส่รายละเอียดผู้ใช้]  ในขณะที่พิมพ์ด้วยการตั้งค่า [แสดงผู้ใช้สำหรับรายการเมื่อส่งงาน] ในกล่องโต้ตอบ [ตั้งค่ารายละเอียดผู้ใช้]
   กล่องโต้ตอบที่มีข้อความเตือนนี้อาจแสดงในรูปข้อผิดพลาดของเครื่องพิมพ์
   ซึ่งในความเป็นจริงนั้นเครื่องพิมพ์ไม่มีปัญหาใดๆ

   ในกรณีดังกล่าว ให้ดำเนินการต่อโดยไม่ต้องสนใจข้อความเตือนนั้น

* หากตั้งค่า [การจัดคิว EMF] ในแท็บ [ขั้นสูง] ให้เป็น [ปิดใช้งาน] อาจทำให้เกิดปัญหาสำหรับเอกสารบางรายการที่มีโครงสร้างซับซ้อน
   เช่น ภาพพิมพ์ออกมาเพี้ยนและงานพิมพ์ล้มเหลว

* หากต้องการเปลี่ยนการตั้งค่าขนาดกระดาษที่กำหนดเอง คุณจำเป็นต้องเข้าใช้ในฐานะผู้ดูแลระบบ  ใน Windows Server 2008
   ให้เลือกเครื่องพิมพ์จากโฟลเดอร์เครื่องพิมพ์ แล้วคลิกขวาเพื่อไปที่ [เรียกใช้ในฐานะผู้ดูแล] และเลือก [คุณสมบัติ]
   หลังจากที่คลิก [ดำเนินการต่อ] ใน [การควบคุมบัญชีผู้ใช้] คุณก็จะสามารถเปลี่ยนการตั้งค่าได้ที่คุณสมบัติ

   หากขนาดกระดาษที่กำหนดเองนั้นเท่ากับขนาดกระดาษมาตรฐานที่ระบุไว้ในขนาดกระดาษ เครื่องอาจดำเนินการพิมพ์งานตามขนาดกระดาษ [มาตรฐาน] ที่กำหนดไว้
   หากต้องการให้พิมพ์งานออกมาเป็นแบบกำหนดขนาดกระดาษเอง คุณต้องระบุขนาดกระดาษที่กำหนดเองในขนาดเอกสารที่ได้

* สำหรับการตั้งค่าเริ่มต้นของไฟร์วอลล์นั้นจะไม่สามารถเรียกใช้ข้อมูลในการส่งแบบข้ามซับเน็ตได้
  ในการเรียกใช้ข้อมูลแบบข้ามซับเน็ตนั้น โปรดอย่าใช้การส่งแบบกระจาย และระบุที่อยู่โดยตรง

* มีข้อจำกัดในด้านการใช้งานสำหรับการพิมพ์แฟกซ์ในโหมดที่ได้รับการป้องกันของ
   Internet Explorer ไว้ดังนี้
   - อาจมีข้อความเตือนปรากฏขึ้นทันทีภายหลังการสั่งพิมพ์แฟกซ์
   - ตำแหน่งที่ตั้งสำหรับการเก็บสมุดรายชื่อแฟกซ์จะไม่ใช่โฟลเดอร์สาธารณะซึ่งใช้เป็น
     ที่เก็บโดยปกติทั่วไปที่คุณจะใช้สำหรับการสร้างไฟล์ได้ แต่จะเป็นโฟลเดอร์อื่น เช่น
     โฟลเดอร์ส่วนบุคคลแทน ดังนั้นเนื้อหาของสมุดรายชื่อแฟกซ์จึงแตกต่างไปจากอันที่
     ลงทะเบียนไว้ด้วยแอพพลิเคชั่นอื่น
   - คุณสมบัติการนำเข้าไปที่รายการของสมุดรายชื่อแฟกซ์ไม่ทำงาน

* มีข้อจำกัดในด้านการใช้งานสำหรับการสร้างไฟล์จาก Microsoft Internet Explorer
   คุณจะไม่สามารถบันทึกไฟล์ข้อมูลในโฟลเดอร์ที่ระบุเป็นค่าเริ่มต้นใน [สร้าง / ลงทะเบียนฟอร์ม] ได้
   เปลี่ยนโฟลเดอร์ให้เป็นอันที่สามารถใช้สำหรับสร้างไฟล์ได้ (เช่น "โฟลเดอร์เอกสาร") ก่อนการสร้าง/
   การลงทะเบียนฟอร์มสำหรับไฟล์ข้อมูล

* มีการจำกัดการใช้งานของฟังก์ชั่นต่อไปนี้ในโหมดที่ได้รับการป้องกันของ Microsoft Internet Explorer
   - ไม่สามารถแก้ไขรายการการตั้งค่าสำหรับ [ประเภทของงาน] ([ซีเคียวพรินต์] / [ชุดตัวอย่าง] /
      [พิมพ์ตามเวลาที่ตั้ง] / [จัดเก็บในโฟลเดอร์ทางไกล]) ได้
   - ฟังก์ชั่น [การตั้งค่าที่บันทึก], [บันทึก] และ [แก้ไข] ถูกปิดใช้งาน
   - ฟังก์ชั่น [ลายน้ำ], [สร้าง], [แก้ไข] และ [ลบ] ถูกปิดใช้งาน
   - ไม่สามารถเปลี่ยนการตั้งค่าสำหรับตัวเลือก [แจ้งเตือนงานที่เสร็จสิ้นผ่านทางอีเมล์]
   หากต้องการเปลี่ยนการตั้งค่าของฟังก์ชั่นเหล่านี้ ให้ไปที่การตั้งค่าเริ่มต้นของเอกสารจาก
   โฟลเดอร์เครื่องพิมพ์

* หมายเหตุและข้อจำกัดสำหรับเซิร์ฟเวอร์ในสภาพแวดล้อมแบบไคลเอนต์
- เซิร์ฟเวอร์ในสภาพแวดล้อมแบบไคลเอนต์ ประเด็นที่ (1)
   หากมีการใช้งานเครื่องพิมพ์อยู่ในรูปของเครื่องพิมพ์ที่ใช้ร่วมกัน และระบบปฏิบัติการของ
   เซิร์ฟเวอร์กำลังอยู่ระหว่างการอัพเกรด คุณอาจเห็นข้อความ จำเป็นต้องอัพเดตโปรแกรมควบคุม
   ปรากฏขึ้นในไคลเอนต์ ซึ่งอาจทำให้การพิมพ์ล้มเหลวได้
   หากเกิดกรณีดังกล่าว ให้ดำเนินการติดตั้งโปรแกรมควบคุมการพิมพ์ใหม่ในไคลเอนต์เพื่อให้
   สามารถพิมพ์งานได้อีกครั้ง

- เซิร์ฟเวอร์ในสภาพแวดล้อมแบบไคลเอนต์ ประเด็นที่ (2)
   สำหรับเซิร์ฟเวอร์ในสภาพแวดล้อมแบบไคลเอนต์ คุณอาจไม่สามารถดำเนินการพิมพ์ได้
   ภายหลังการเพิ่มหรืออัพเกรดโปรแกรมควบคุมการพิมพ์บนเซิร์ฟเวอร์
   หากมีข้อความปรากฏขึ้นว่าจำเป็นต้องอัพเกรดโปรแกรมควบคุมการพิมพ์บนไคลเอนต์
   ซึ่งคุณจะสามารถหลีกเลี่ยงปัญหาดังกล่าวได้โดยการตั้งค่าดังต่อไปนี้

   <เปลี่ยนการตั้งค่านโยบายกลุ่มบนเครื่องพีซีแบบไคลเอนต์>
   1. ลงชื่อเข้าระบบในเครื่องพีซีแบบไคลเอนต์ในฐานะผู้ดูแล
   2. เปิดพร้อมท์คำสั่งและพิมพ์ "gpedit.msc". เพื่อเปิด [ตัวแก้ไขนโยบายกลุ่มภายใน]
   3. เปิดทรีทางด้านซ้ายตามลำดับดังนี้
       [การกำหนดค่าผู้ใช้]
       [เทมเพลทการดูแลระบบ]
       [แผงควบคุม]
       [เครื่องพิมพ์]
   4. ดับเบิลคลิกที่ [ข้อควรทราบและข้อจำกัดในการพิมพ์] จากบานหน้าต่างด้านขวา
   5. คลิกปุ่มตัวเลือก [ปิดใช้งาน]
   6. คลิก [ตกลง] เพื่อปิดหน้าต่าง
   7. ปิด [ตัวแก้ไขนโยบายกลุ่มภายใน]

* ข้อจำกัดสำหรับการพิมพ์ที่มีการตั้งค่าตัวเลือกลวดเย็บและการเจาะรูในคราวเดียวกัน
   สำหรับกระดาษบางขนาด คุณอาจไม่สามารถใช้งานตัวเลือกลวดเย็บและการเจาะรูได้
   หากมีการกำหนดให้ใช้ตัวเลือกลวดเย็บ 1 อันพร้อมกับการเจาะรูในคราวเดียวกัน

* การตั้งค่าการเลือกสีงานพิมพ์จากแอพพลิเคชั่น
   หากต้องการพิมพ์สีจากแอพพลิเคชั่นของ Windows Store ให้ไปที่
   [อุปกรณ์และเครื่องพิมพ์] บนเดสก์ท็อปของ Windows จากนั้นให้คลิกขวา
   ที่เครื่องพิมพ์ของคุณเพื่อเลือก [กำหนดลักษณะการพิมพ์] และให้ตรวจดูว่า
   [เลือกสีงานพิมพ์] ที่อยู่ในแท็บ [กระดาษ/เอาท์พุต] ของกล่องโต้ตอบ
   [กำหนดลักษณะการพิมพ์] นั้นถูกตั้งไปไว้ที่ [สี] แล้ว
   หากการตั้งค่าของ [เลือกสีงานพิมพ์] บนแท็บ [กระดาษ/เอาท์พุต] ของกล่องโต้ตอบ
   [กำหนดลักษณะการพิมพ์] ยังคงเป็น [สีขาวดำ] จะทำให้เอาท์พุตที่ออกมากลายเป็น
   สีขาวดำแม้ว่าคุณจะได้ระบุการเลือกสีงานพิมพ์ไว้เป็น [สี] ในหน้าจอการตั้งค่าการพิมพ์
   ที่ปรากฏภายหลังการเลือกเครื่องพิมพ์จากทางลัดของอุปกรณ์แล้วก็ตาม

* ข้อจำกัดเกี่ยวกับ Adobe Acrobat/Reader
   หากคุณระบุจำนวนหน้าไว้ที่ [2] หรือมากกว่านั้นสำหรับช่อง [ชุด] ในกล่องโต้ตอบ [พิมพ์] สำหรับ Adobe Acrobat/Reader เครื่องอาจไม่สามารถส่งแฟกซ์ได้ตามปกติ

* Microsoft Outlook
  ในการพิมพ์หมายกำหนดการ ส่วนที่จะต้องพิมพ์เป็นรูปแบบสีอาจถูกพิมพ์ออกมาในรูปแบบขาว-ดำ
  เมื่อมีการใช้ผงหมึกสีในการสร้างเฉดสีเทา มิเตอร์จะนับงานนั้นเป็นการพิมพ์สี
 
  ในกรณีดังกล่าว คุณจะสามารถป้องกันปัญหาได้โดยใช้วิธีการต่อไปนี้
  1. ปิด Outlook
  2. คลิกขวาที่ไอคอนเครื่องพิมพ์ใน [อุปกรณ์และเครื่องพิมพ์] และเปิด [กำหนดลักษณะการพิมพ์]
  3. คลิกปุ่ม [ตกลง] เพื่อปิด [กำหนดลักษณะการพิมพ์]

  ในกรณีที่ใช้ไอคอนเครื่องพิมพ์ที่ใช้ร่วมกัน ผู้ใช้รายใหม่ของเครื่องพิมพ์ที่ใช้ร่วมกันจะสามารถป้องกันปัญหาได้โดยใช้วิธีการต่อไปนี้ (การดำเนินการนี้สามารถทำได้โดยผู้ดูแลเท่านั้น)
  1. คลิกขวาที่ไอคอนเครื่องพิมพ์ใน [อุปกรณ์และเครื่องพิมพ์] แล้วเปิด [คุณสมบัติเครื่องพิมพ์]
  2. ไปที่แท็บ [ขั้นสูง] และเปิด [ค่าเริ่มต้นการพิมพ์]
  3. คลิกที่ปุ่ม [ตกลง] เพื่อปิด [ค่าเริ่มต้นการพิมพ์]
  4. ปิด [คุณสมบัติเครื่องพิมพ์]

* ข้อจำกัดเกี่ยวกับการพิมพ์ที่มีการตั้งค่า [ซอง] ใน [ชนิดกระดาษ]
   หากทำการพิมพ์โดยมีการตั้งค่า [ซอง] ใน [ชนิดกระดาษ] หรือ [ชนิด]
   อาจทำให้มีการพิมพ์งานออกมาอย่างไม่ถูกต้องได้
   หากต้องการพิมพ์ลงบนซอง ให้ไปที่กล่องโต้ตอบ [การเลือกกระดาษขั้นสูง] และตั้งค่า [ถาดกระดาษ] ไปที่ [ถาด 5 (บายพาส)] จากนั้นให้ตั้ง [ชนิดกระดาษบายพาส] ไปที่ [ซอง]

* คุณอาจไม่สามารถพิมพ์ คำอธิบายประกอบ และ ลายน้ำ ได้แม้ว่าจะได้ระบุตัวเลือก [คำอธิบายประกอบ] และ [ลายน้ำ] ไว้แล้วก็ตาม
   หากต้องการให้สามารถใช้งานฟังก์ชั่นเหล่านี้ได้ ให้ไปที่แท็บ [ขั้นสูง] แล้วตั้งค่า [การจัดคิว EMF] ไปที่ [เปิดใช้งาน]

---------------------------------------------------
5. การอัพเดตซอฟต์แวร์
---------------------------------------------------
    คุณสามารถตรวจสอบซอฟต์แวร์รุ่นล่าสุดได้จากเว็บไซต์ของเรา

        https://www.fujixerox.com/

    ลูกค้าจะต้องเป็นผู้รับผิดชอบค่าใช้จ่ายในการสื่อสาร

-------------------------------------------------------------------------------
Microsoft, Windows, Windows Server, Word, Excel, PowerPoint,
Internet Explorer และ Visio เป็นเครื่องหมายการค้าจดทะเบียนของหรือเครื่องหมายการค้า
ของ Microsoft Corporation ในประเทศสหรัฐอเมริกา และ/หรือประเทศอื่นๆ

Adobe, Acrobat และ Reader เป็นเครื่องหมายการค้าจดทะเบียน หรือเครื่องหมายการค้าของ
Adobe Systems Incorporated ในประเทศสหรัฐอเมริกา และ/หรือประเทศอื่นๆ

CentreWare เป็นเครื่องหมายการค้าจดทะเบียนของ Xerox Corporation

ชื่ออื่นๆ ของผลิตภัณฑ์และชื่อบริษัท
เป็นเครื่องหมายการค้าหรือเครื่องหมายการค้าจดทะเบียนของแต่ละบริษัทนั้น

libjpeg 6b
----------
This software is based in part on the work of the Independent JPEG Group.

(C) Fuji Xerox Co., Ltd. 2018-2020
